Spergularia rupicola

Spergularia rupicola er en plante i nellikfamilien som vokser i bergvegger ved havet.

Den er en lav, kjertelhåret, flerårig urt med forvedet stengel. Blomstene er lyserøde. I likhet med de fleste andre arter i saltbendelslekta (Spergularia) tåler den mye salt. Den vokser i fjellsprekker og på berghyller nært havet, men dukker også opp på kaikanter og murer ved sjøen.

Utbredelsen er begrenset til de aller vestligste delene av Europa. Den vokser på alle kyster i Irland, på Man, langs vestkysten av Storbritannia nordover til Colonsay, kysten mellom Calvados og Gironde i Frankrike, i Galicia i Spania og i Portugal.

 Litteratur 






 Eksterne lenker 
miniatyr|venstre|Spergularia rupicola


Kategori:Nellikfamilien